als_Latn dik_Latn sag_Latn
Abonohuni për lajmet sportive me e-mail:
Pierluigi Collina
është i fundit i arbitrave të brezit të artë në Itali, por tashmë në moshën 55-vjeçare, ish "bilbili" i Serie A po ndjek karrierën si drejtues në rolin e dizenjatorit të UEFA-s. Në këtë post, atij i lejohet të japë këshilla për përmirësimin e mënyrës së arbitrimit për të minimizuar sa më shumë gabimet.
"Tani ndëshkohet edhe ai që kërkon ta luajë në mënyrë të ndershme topin
por mbërrin me një kohë vonesë. Si për shembull në rastin e portierëve. Shpesh
herë sulmuesi kërkon të spostojë topin
duke i hequr mundësinë kundërshtarit që ta bllokojë. Kur pamjet i shikojmë me ngadalësim, të gjitha prekjet me dorë duken të vullnetshme. Të vlerësosh centimetrat nuk është njerëzore dhe unë mendoj se nevojitet një ekuilibër i ri për rregullat. Është i vetmi rregull që ndëshkohet nëse kryhet vullnetarisht. Komplikimet në këtë rast vijnë sepse është kërkuar të kodifikohet nëpërmjet një sërë faktorësh duke kaluar edhe kuptimin e përgjithshëm të termit", është shprehur Colina.
Ish arbitri i famshëm nuk mungon me një koment edhe për çështjen e moviolës në fushën e lojës.
"Ka ardhur koha që ta diskutojmë sërish këtë koncept. Çdo sport ka karakteristika të veçanta por përsëritjet e aksioneve duhet t'i përshtaten lojës. Dua të theksoj gjithashtu se jo të gjithë janë të kënaqur me moviolën. Në regbi psh janë kundër dhe mund të them se e kanë zili futbollin për këtë gjë", shton ai.
Figura e dizenjatorit të UEFA-s shpesh
herë krahasohet me atë të një trajneri të kombëtares, por Collina
, ndryshe nga Antonio Conte nuk e ka aspak të vështirë t'i ketë në dispozicionin e tij arbitrat e UEFA-s.
"Grumbullimet janë thelbësore dhe unë e kuptoj shumë mirë Conten. Ne përpiqemi të mos vendosim në vështirësi federatat duke përdorur ditët që kemi pushim gjatë fundjavave. Është e rëndësishme që një arbitër të jetë në gjendje të parashikojë se çfarë mund të ndodhë në një ndeshje", përfundon Pierluigi Collina
. /albeu.com/
Shtuar më 13/02/2015,
ora 13:19
als_Latn fur_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cat_Latn als_Latn jav_Latn